  Туспуктэм: Григорий Фомин Наталия Сильвестрова Алнаш ёросын 2022-тӥ арлы йылпумъянъёсъя нырысьсэ котькуд скаллэсь шорлыдын 8 сюрс 10 килограмм йӧл кыскизы. 2021-тӥ арен ӵошатыса, со 549 килограммлы тросгес луэ. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Куинез возёсъёс котькуд скаллэсь шорлыдын 9сюрс килограммлэсь трос йӧл кыскиз: – «Колхоз Прогресс» гурт возёс – 9917 килограмм; – «Родина» огазеяськон – 9828 килограмм; – «Писеевское» огазеяськон – 9189 килограмм. 2023-тӥ арлэн кутсконысеныз Алнаш ёросысь возёсъёсын одӥг скаллэсь нуналаз шорлыдын 22 килограмм йӧл басьтӥзы. Кылем арын та вакытэ ик 21 килограмм кыскизы вал. Тодэ вайытом, 2022-тӥ арын Удмуртия Йӧл поттонын кунъя сизьыметӥ инты басьтӥз. Тегъёс: йӧл гуртвозёс Алнаш Удмуртия  